PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/FV/3/1/001	Bratislava 07. januára 2008	

Protimonopolný úrad Slovenskej republiky, odbor koncentrácií v správnom konaní vedenom pod č. SK 0083/OK/2007 začatom z vlastného podnetu vo veci uloženia pokuty za porušenie povinnosti podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi Marti Tunnelbau AG so sídlom Freiburgstrasse 133,         CH-3000 Bern 5, Švajčiarsko a Danubia Invest, a.s. so sídlom Nám. SNP 14, 811 06 Bratislava, Slovenská republika, IČO: 31 369 596

rozhodol

na základe § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že za porušenie povinnosti podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov ukladá:

1.	podnikateľovi Marti Tunnelbau AG so sídlom Freiburgstrasse 133, CH-3000 Bern 5, Švajčiarsko pokutu vo výške 80 000,- Sk (slovom osemdesiattisíc slovenských korún), 
2.	podnikateľovi Danubia Invest, a.s. so sídlom Nám. SNP 14, 811 06 Bratislava, Slovenská republika, IČO: 31 369 596 pokutu vo výške 50 000,- Sk (slovom päťdesiattisíc slovenských korún),

ktorú sú podnikatelia Marti Tunnelbau AG so sídlom Freiburgstrasse 133, CH-3000 Bern 5, Švajčiarsko a Danubia Invest, a.s. so sídlom Nám. SNP 14, 811 06 Bratislava, Slovenská republika, IČO: 31 369 596 povinní zaplatiť na účet Štátnej pokladnice číslo: 7000060793/8180, KS: 1118, VS: 08531001, v lehote do 15 dní odo dňa nadobudnutia právoplatnosti tohto rozhodnutia.

Odôvodnenie:

Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 04.04.2007 doručené oznámenie koncentrácie zaevidované pod          č. 1336/2007 podnikateľmi Marti Tunnelbau AG so sídlom Freiburgstrasse 133, CH-3000 Bern 5, Švajčiarsko (ďalej len „Marti Tunnelbau AG“) prostredníctvom Mgr. Radoslava Ziga, advokáta advokátskej kancelárie CVD s.r.o. so sídlom Sasinkova 12, 811 08 Bratislava (ďalej len „právny zástupca“) a Danubia Invest, a.s. so sídlom Zámocké schody 2/A, 811 01 Bratislava, Slovenská republika, IČO: 31 369 596 (ďalej len „Danubia Invest“) (Z výpisu z obchodného registra vyplýva, že podnikateľ Danubia Invest zmenil k 31.08.2007 sídlo z ulice Zámocké schody 2/A, 811 01 Bratislava na ulicu Nám. SNP 14, 811 06 Bratislava.) podľa § 10 ods. 12 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) vo veci koncentrácie, ktorá spočívala v získaní spoločnej kontroly podnikateľmi Marti Tunnelbau AG a Danubia Invest nad podnikom podnikateľa BRA-VUR, spol. s r.o. so sídlom Ulica za mostom 4, 036 61 Vrútky, Slovenská republika, IČO: 31 605 842 (od 11.05.2006 vystupuje ako akciová spoločnosť pod obchodným menom BRA-VUR, a.s.) (ďalej len „Bravur“), na základe Zmluvy o prevode časti obchodného podielu uzatvorenej dňa 10.03.2005 medzi podnikateľmi Danubia Invest a Marti Tunnelbau AG (ďalej len „Zmluva 1“) v spojení so Zmluvou o prevode časti obchodného podielu uzatvorenou medzi podnikateľom Marti Tunnelbau AG a Ing. Milanom Kapustom (ďalej len „Zmluva 2“) a so Zmluvou o prevode obchodného podielu uzatvorenou medzi podnikateľom Danubia Invest a Ing. Milanom Kapustom (ďalej len „Zmluva 3“).

	Na základne predmetného oznámenia koncentrácie sa dňa 04.04.2007 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) správne konanie vo veci koncentrácie podnikateľov Marti Tunnelbau AG, Danubia Invest a Bravur. Účastníkmi predmetného správneho konania boli podnikatelia Marti Tunnelbau a Danubia Invest, pričom účastníkmi koncentrácie boli podnikatelia Marti Tunnelbau AG a Danubia Invest.

	V rámci predmetného správneho konania úrad zistil, že vyššie uvedené spoločnosti sú podnikateľmi podľa § 3 ods. 2 zákona.

	Na základe podkladov a informácií predložených v správnom konaní vo veci predmetnej koncentrácie úrad zistil, že v predmetnom prípade sa jednalo o získanie spoločnej kontroly podnikateľmi Marti Tunnelbau AG a Danubia Invest nad podnikom podnikateľa Bravur, a to na základe postupného nadobudnutia obchodného podielu podnikateľom Marti Tunnelbau AG od podnikateľa Danubia Invest a Ing. Milana Kapustu, na základe Zmluvy a Zmlúv 2 a 3 uzatvorených dňa 20.12.2005. Prvým krokom bolo uzatvorenie Zmluvy 1, na základe ktorej podnikateľ Marti Tunnelbau AG nadobudol určitý obchodný podiel podnikateľa Bravur a k dovŕšeniu prerozdelenia obchodných podielov a nadobudnutiu spoločnej kontroly podnikateľmi Marti Tunnelbau AG a Danubia Invest došlo na základe Zmlúv 2 a 3. Vzhľadom na znenie platných stanov podnikateľa Bravur a vzhľadom na obchodné podiely, ktoré boli na základe Zmluvy 1 a Zmlúv 2 a 3 prerozdelené medzi podnikateľov Marti Tunnelbau AG a Danubia Invest, majú uvedení podnikatelia možnosť ovplyvňovať strategické rozhodnutia týkajúce sa obchodnej politiky podnikateľa Bravur.

	Ďalej úrad v priebehu správneho konania vo veci predmetnej koncentrácie zistil, že predmetná koncentrácia podlieha kontrole úradu podľa   § 10 ods. 1 zákona.

	Dňa 22.08.2007 vydal úrad rozhodnutie č. 2007/FV/3/1/067, ktoré nadobudlo právoplatnosť dňa 14.09.2007. Predmetným rozhodnutím úrad podľa § 12 ods. 1 zákona súhlasil s koncentráciou spočívajúcou v získaní spoločnej kontroly podnikateľmi Marti Tunnelbau AG a Danubia Invest nad podnikom podnikateľa Bravur na základe Zmluvy 1 a Zmlúv 2 a 3. 

	Podľa § 10 ods. 9 zákona koncentrácia, ktorá podlieha kontrole úradu podľa       § 10 ods. 1 zákona, musí byť oznámená úradu do 30 pracovných dní odo dňa             a) uzatvorenia zmluvy, b) oznámenia prijatia návrhu v obchodnej verejnej súťaži,          c) doručenia rozhodnutia štátneho orgánu podnikateľovi, d) keď Európska komisia oznámila podnikateľovi, že vo veci bude konať úrad alebo e) v ktorom nastala iná skutočnosť, na základe ktorej došlo k vzniku koncentrácie. Lehota začne plynúť odo dňa, keď nastala prvá z týchto skutočností uvedených v písmenách a) až c) alebo písmene e).

	Vzhľadom na vyššie uvedené úrad zistil, že podnikatelia Marti Tunnelbau AG a Danubia Invest, ako povinné osoby oznámiť predmetnú koncentráciu, ju oznámili oneskorene, nakoľko nedodržali lehotu 30 pracovných dní na podanie oznámenia koncentrácie.

	Na základe predložených podkladov úrad dospel k záveru, že  relevantným dňom, ktorý bol rozhodujúci pre začatie plynutia lehoty na oznámenie predmetnej koncentrácie bol deň 20.12.2005, kedy podnikatelia Marti Tunnelbau AG a Danubia Invest uzatvorili Zmluvy 2 a 3, pričom oneskorené oznámenie predmetnej koncentrácie bolo úradu doručené dňa 04.04.2007. V dôsledku uvedeného úrad zistil porušenie § 10 ods. 9 zákona.

	Vychádzajúc z ustanovenia § 38 ods. 1 zákona, podľa ktorého úrad za porušenie ustanovení § 4 ods. 1, § 8 ods. 6, § 10 ods. 9, § 25 ods. 5 a § 29 ods. 5 uloží pokutu podnikateľovi do 10% z obratu podľa § 10 ods. 3 za predchádzajúce uzavreté účtovné obdobie a podnikateľovi, ktorí za predchádzajúce uzavreté účtovné obdobie dosiahol obrat do 10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk, je úrad povinný začať správne konanie vo veci uloženia pokuty za porušenie § 10 ods. 9 zákona.

	Účastníkmi správneho konania vo veci uloženia pokuty za porušenie ustanovenia § 10 ods. 9 zákona sú podnikatelia Marti Tunnelbau AG a Danubia Invest.
	Na základe vyššie uvedeného úrad listom č. 3712/PMÚ SR/2007 zo dňa 09.10.2007 podnikateľovi Marti Tunnelbau AG, listom č. 3713/PMÚ SR/2007 zo dňa 09.10.2007 podnikateľovi Danubia Invest a listom č. 3714/PMÚ SR/2007 zo dňa 09.10.2007 právnemu zástupcovi oznámil, že dňom doručenia vyššie uvedeného listu prvému z účastníkov správneho konania vo veci uloženia pokuty za porušenie § 10 ods. 9 zákona, úrad začne z vlastného podnetu podľa § 18 ods. 2 správneho poriadku v spojení s § 25 ods. 1 zákona predmetné správne konanie. Úrad zároveň podnikateľov Marti Tunnelbau AG a Danubia Invest požiadal, aby sa k predmetnému správnemu konaniu vyjadrili, svoje tvrdenia odôvodnili a na podporu svojich tvrdení navrhli dôkazy, ktoré sú im známe.

Úrad vyššie uvedeným listom vyzval vyššie uvedených podnikateľov, aby v prípade, že budú v predmetnom správnom konaní vo veci uloženia pokuty podľa     § 38 ods. 1 zákona zastupovaní advokátom alebo iným zástupcom, predložili právne relevantné plnomocenstvo podľa  § 25 ods. 4 zákona, ktoré by oprávňovalo v ňom splnomocnenú osobu na zastupovanie podnikateľov Marti Tunnelbau AG a Danubia Invest v predmetnom správnom konaní.

	Podnikateľovi Marti Tunnelbau AG, ako prvému z účastníkov predmetného správneho konania, bol dňa 15.10.2007 doručený list úradu pod č. 3712/PMÚ SR/2007 a na základe tejto skutočnosti sa začalo podľa § 25 ods. 1 zákona v spojení s § 18 ods. 2 správneho poriadku toho istého dňa, t.j. 15.10.2007 správne konanie vo veci uloženia pokuty podľa § 38 ods. 1 zákona za porušenie povinnosti podľa § 10 ods. 9 zákona. 

Ako už bolo uvedené vyššie, podľa § 38 ods. 1 zákona úrad za porušenie ustanovení § 4 ods. 1, § 8 ods. 6, § 10 ods. 9, § 25 ods. 5 a   § 29 ods. 5 uloží pokutu podnikateľovi do 10% z obratu podľa § 10 ods. 3 za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk.

	Podľa § 10 ods. 3 zákona obrat na účely tohto zákona je súčet tržieb, výnosov alebo príjmov z predaja tovaru, ku ktorému sa pripočíta finančná pomoc poskytnutá podnikateľovi.

	Podľa § 38 ods. 3 zákona predchádzajúcim uzavretým účtovným obdobím podľa § 38 ods. 1 je rok predchádzajúci roku, v ktorom je vydané rozhodnutie úradu, alebo ak nie sú dostupné údaje za tento rok, potom rok predchádzajúci tomuto roku.

	Podľa § 38 ods. 10 zákona úrad pri ukladaní pokuty posudzuje závažnosť a dĺžku trvania porušovania ustanovení tohto zákona, porušovania ustanovení osobitného predpisu alebo porušovania podmienky, povinnosti alebo záväzku uloženého rozhodnutím úradu. Úrad pri posudzovaní závažnosti porušovania berie do úvahy jeho povahu, skutočný dopad na trh a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné skutočnosti, najmä opakované porušovanie tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania, získanie majetkového prospechu v dôsledku porušovania alebo neplnenia dohody obmedzujúcej súťaž v praxi.

	Úrad v posudzovanom prípade prihliadal pri ukladaní pokuty podnikateľovi Marti Tunnelbau AG a Danubia Invest za porušenie § 10 ods. 9 zákona na nasledovné skutočnosti:
-	celková dĺžka trvania porušenia § 10 ods. 9 zákona predstavovala obdobie 14 mesiacov (Úrad začal lehotu na podanie oznámenia koncentrácie rátať odo dňa 20.12.2005, kedy boli uzatvorené Zmluvy 2 a 3. Lehota 30 pracovných dní na podanie oznámenia koncentrácie uplynula dňa 02.02.2006.);
-	skutočný dopad na trh nepredstavoval obmedzenie hospodárskej súťaže vzhľadom na to, že úrad dňa 22.08.2007 vydal rozhodnutie                             č. 2007/FV/3/1/067, ktorým súhlasil s predmetnou koncentráciou,
-	nedošlo k negatívnemu ovplyvneniu na relevantných trhoch, na ktorých pôsobia účastníci správneho konania a koncentrácia mala priaznivý dopad na relevantný trh,
-	účastníci správneho konania, vo veci koncentrácie ako aj v priebehu predmetného správneho konania spolupracovali s úradom,
-	 predmetnú koncentráciu podnikatelia Marti Tunnelbau AG a Danubia Invest oznámili sami,
-	porušenie § 10 ods. 9 zákona je jednou z menej závažných foriem porušenia zákona.
-	jedná sa o druhé porušenie zákona podnikateľmi Marti Tunnelbau AG a Danubia Invest,

Vzhľadom na to, že si úrad v správnom konaní č. SK 0063/OK/2007 od podnikateľov Marti Tunnelbau AG a Danubia Invest vyžiadal podklady a informácie potrebné na určenie výšky pokuty, v tomto správnom konaní nebolo potrebné vyžiadavať predmetné podklady. 

 Podnikateľ Marti Tunnelbau AG dosiahol v roku 2006 obrat vo výške 3 820 820 CHF, ktorý po prepočítaní na slovenské koruny kurzom vyhláseným Národnou bankou Slovenska, platným v posledný deň príslušného účtovného obdobia, v tomto prípade posledným zverejneným dňom bol 29.12.2006, je 82 289 000 Sk. 
Z predložených podkladov vyplýva že, podnikateľ Danubia Invest dosiahol v roku 2006 obrat vo výške 45 590 000 Sk.

Úrad pri ukladaní pokuty podnikateľom Marti Tunnelbau AG a Danubia Invest vychádzal z obratu dosiahnutého v roku 2006, nakoľko ide posledné uzatvorené účtovné obdobie účastníkov správneho konania.

Dňa 26.10.2007 bol úradu doručený podnikateľom Marti Tunnelbau AG prostredníctvom právneho zástupcu, list zaevidovaný pod č. 3961/2007, ktorým požiadal úrad o predĺženie lehoty na vyjadrenie sa a predloženie plnej moci z dôvodu, že členovia štatutárneho orgánu podnikateľa Marti Tunnelbau AG sa zdržiavajú mimo územia Slovenskej republiky  a mimo sídla spoločnosti vo Švajčiarsku. 
Úrad predmetnej žiadosti vyhovel, o čom podnikateľa Marti Tunnelbau AG prostredníctvom právneho zástupcu  informoval listom č. 3961/PMÚ SR/2007 zo dňa 26.10.2007. 

Dňa 14.11.2007 bolo úradu doručené vyjadrenie sa k začatiu správneho konania vo veci uloženia pokuty. Podnikateľ Marti Tunnelbau AG prostredníctvom právneho zástupcu v predmetnom liste okrem iného úrad žiada: „...aby v predmetnom konaní neprihliadal na skutočnosť, že Marti Tunnelbau AG bola pokutovaná za neskoré oznámenie koncentrácie vo veci nadobudnutia kontroly nad podnikom podnikateľa TUBAU, a.s. so sídlom Borská 6, 841 04 Bratislava, ktorá bola odsúhlasená rozhodnutím úradu č. 2007/FH/3/1/034 zo dňa 25.05.2007. Spoločnosť Marti Tunnelbau AG zistila porušenie zákona u oboch uskutočnených koncentrácií takmer v rovnakom čase, a to po tom, ako vykonala audit ohľadom  dodržiavania povinností stanovených všeobecne záväznými predpismi v súvislosti s jej podnikateľskými aktivitami na Slovensku. Hneď po vykonaní auditu a po zistení porušenia zákona spoločnosť Marti Tunnelbau AG samostatne ohlásila úradu uskutočnené transakcie.“

	Úrad aj naďalej trvá na tvrdení, že pri ukladaní pokuty bude prihliadať na skutočnosť, že zo strany podnikateľov Marti Tunnelbau AG ako aj Danubia Invest došlo v poradí k druhému porušeniu § 10 ods. 9 zákona. K prvému porušeniu došlo v prípade koncentrácie podnikateľov Marti Tunnelbau AG, Danubia Invest a TUBAU, a.s. so sídlom Borská 6, 841 04 Bratislava, IČO: 35 801 999 a k druhému porušeniu došlo v prípade koncentrácie podnikateľov Marti Tunnelbau AG, Danubia Invest a Bravur. 

	Dňa 17.10.2007 bol podnikateľovi Danubia Invest doručený list úradu, zaevidovaný pod č. 3713/PMÚ SR/2007 zo dňa 09.10.2007. Podnikateľ Danubia Invest sa v úradom stanovenej lehote k začatiu predmetného správneho konania nevyjadril.

Podľa § 38 ods. 8 zákona pokuty podľa odsekov 1 až 3 a 5 môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmych rokov odo dňa, keď došlo k porušeniu ustanovení tohto zákona, ustanovení osobitného predpisu, k nesplneniu podmienky alebo k porušeniu povinnosti alebo záväzku uloženého rozhodnutím úradu; v prípade pokračovacieho správneho deliktu alebo trvajúceho správneho deliktu začne lehota plynúť odo dňa, keď došlo poslednýkrát k porušeniu.

V súvislosti s vyššie uvedeným úrad skúmal, či bola zachovaná subjektívna a objektívna premlčacia lehota obsiahnutá v predmetnom ustanovení zákona. Vzhľadom na to, že k začatiu správneho konania vo veci uloženia pokuty podľa § 38 ods. 1 zákona podnikateľov Marti Tunnelbau AG a Danubia Invest došlo dňa 15.10.2007 ako aj vzhľadom na to, že k predmetnému porušeniu zákona došlo neoznámením predmetnej koncentrácie do dňa 02.02.2006, úrad dospel k záveru, že subjektívna štvorročná ako aj objektívna osemročná lehota bola zachovaná.

	Podľa § 33 zákona úrad vyzval listom č. 4477/1/PMÚ SR/2007 zo dňa 10.12.2007 právneho zástupcu podnikateľa Marti Tunnelbau AG a listom                   č. 4477/2/PMÚ SR/2007 zo dňa 10.12.2007 podnikateľa Danubia Invest, aby sa ústne alebo písomne pred vydaním rozhodnutia úradu vyjadrili k jeho podkladu a k spôsobu jeho zistenia, prípadne navrhli jeho doplnenie do 5 pracovných dní odo dňa doručenia predmetného listu.

	Podnikateľ Marti Tunnelbau AG prostredníctvom právneho zástupcu listom zaevidovaným pod č. 4563/2007 zo dňa 17.12.2007 vo Vyjadrení k výzve pred vydaním rozhodnutia okrem iného v súvislosti s uložením pokuty a pri určení jej výšky uviedol, že koncentrácia mala priaznivý dopad na relevantný trh ťažby, úpravy a predaja kameniva; koncentráciou nedošlo k negatívnemu ovplyvneniu prepojeného relevantného trhu inžinierskeho staviteľstva; podnikateľ Marti Tunnelbau AG koncentráciu sám oznámil a počas správneho konania vo veci koncentrácie, ako aj v predmetnom správnom konaní spolupracoval s úradom.

	Úrad vyššie uvedené skutočnosti pri ukladaní pokuty za porušenie § 10 ods. 9 zákona podnikateľmi Marti Tunnelbau AG a Danubia Invest v rozhodnutí zohľadnil.

	Podnikateľ Danubia Invest sa v lehote 5 pracovných dní odo dňa doručenia výzvy pred vydaním rozhodnutia úradom, t.j. do 03.01.2008 ústne ani písomne nevyjadril k podkladu a k spôsobu jeho zistenia.
 
	Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:
	Podľa ustanovenia § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady            č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

				                                      Ing. Dušan Valo 
						        riaditeľ odboru koncentrácií

Rozhodnutie sa doručí:
Mgr. Radoslav Zigo
advokát
CVD s.r.o.
Sasinkova 12
811 08 Bratislava

Danubia Invest, a.s.
Ing. Pavol Ondriš, predseda predstavenstva
Nám. SNP 14
811 06 Bratislava